RO
L 273/14
Jurnalul Oficial al Uniunii Europene
21.10.2022
REGULAMENTUL DE PUNERE ÎN APLICARE (UE) 2022/1992 AL COMISIEI din 20 octombrie 2022 de aprobare a extractului de Chrysanthemum cinerariaefolium obținut cu solvenți de hidrocarburi din flori deschise și mature de Tanacetum cinerariifolium ca substanță activă în vederea utilizării în produsele biocide aparținând tipului de produs 19, în conformitate cu Regulamentul (UE) nr.
528/2012 al Parlamentului European și al Consiliului (Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene, având în vedere Regulamentul (UE) nr.
528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 89 alineatul (1) al treilea paragraf, întrucât: (1)
Regulamentul delegat (UE) nr.
1062/2014 al Comisiei (2) stabilește o listă a substanțelor active existente care urmează să fie evaluate în vederea unei eventuale aprobări pentru utilizare în produse biocide.
Lista respectivă include extractul de Chrysanthemum cinerariaefolium obținut cu solvenți de hidrocarburi din flori deschise și mature de Tanacetum cinerariifolium.
(2)
Extractul de Chrysanthemum cinerariaefolium obținut cu solvenți de hidrocarburi din flori deschise și mature de Tanacetum cinerariifolium a fost evaluat în vederea utilizării în produsele biocide aparținând tipului de produs 19, repelenți și atractanți, astfel cum este definit în anexa V la Directiva 98/8/CE a Parlamentului European și a Consiliului (3), care corespunde tipului de produs 19 astfel cum este definit în anexa V la Regulamentul (UE) nr.
528/2012.
(3)
Spania a fost desemnată ca stat membru raportor, iar autoritatea sa competentă responsabilă de evaluări a transmis Comisiei, la 1 septembrie 2010, raportul de evaluare împreună cu concluziile sale.
După prezentarea raportului de evaluare, au avut loc discuții în cadrul unor reuniuni tehnice organizate de Comisie și, după 1 septembrie 2013, de Agenția Europeană pentru Produse Chimice (denumită în continuare „agenția”).
(4)
Din articolul 90 alineatul (2) din Regulamentul (UE) nr.
528/2012 reiese că substanțele pentru care evaluarea statelor membre a fost finalizată până la 1 septembrie 2013 trebuie să fie evaluate în conformitate cu dispozițiile Directivei 98/8/CE.
(5)
În conformitate cu articolul 75 alineatul (1) din Regulamentul (UE) nr.
528/2012, Comitetul pentru produse biocide pregătește avizul agenției cu privire la cererile de aprobare a substanțelor active.
În conformitate cu articolul 7 alineatul (2) din Regulamentul delegat (UE) nr.
1062/2014, Comitetul pentru produse biocide a adoptat avizul agenției (4) la 3 decembrie 2021, ținând seama de concluziile autorității competente responsabile de evaluare.
(6)
Conform acestui aviz, este de așteptat ca produsele biocide aparținând tipului de produs 19 care conțin extract de Chrysanthemum cinerariaefolium obținut cu solvenți de hidrocarburi din flori deschise și mature de Tanacetum cinerariifolium să îndeplinească cerințele prevăzute la articolul 5 alineatul (1) literele (b), (c) și (d) din Directiva 98/8/CE, cu condiția respectării cerințelor privind utilizarea lor.
(1) JO L 167, 27.6.2012, p. 1.
(2) Regulamentul delegat (UE) nr.
1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr.
528/2012 al Parlamentului European și al Consiliului (JO L 294, 10.10.2014, p. 1).
(3) Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (JO L 123, 24.4.1998, p. 1).
(4) Avizul Comitetului pentru produse biocide privind cererea de aprobare a substanței active extract de Chrysanthemum cinerariaefolium obținut cu solvenți de hidrocarburi din flori deschise și mature de Tanacetum cinerariifolium; Tipul de produs: 19.
ECHA/BPC/314/2021, adoptat la 3 decembrie 2021.